《海天吟阁二首 其二》
明代·施策

投绂归来掩故庐，避嚣又卜水云居。石坛致爽稐清梵，高塔凌空逼太虚。

迹隐不嫌人境接，心闲自觉世情疏。相过尽日同欢笑，何事逃名学溺沮。

作者简介：常州府无锡人，字懋扬，号励庵。隆庆五年进士。授礼部主事，累迁尚宝卿，以太仆寺卿乞归，结茅大池山中，日事吟诗，历三十年卒。有《崇正文选》、《唐诗类选》、《励庵诗集》。